### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Verner Bech var forhindret i at deltage i udvalgets behandling af sagen.

Indstillingen er revideret på baggrund af drøftelse i Magistraten 15. januar 2018.

### Resumé

Jf. budgetforlig 2016 skal Østjyllands Brandvæsen flytte til [adresse] og etablere en ny hovedlokalitet. Ejendommen skal deles med AffaldVarme [adresse].

 Der blev afsat 8 mio. kr. til at ombygge [adresse] 1. Efterfølgende har det vist sig, at ombygningerne er betydelig dyrere.

 Der er desuden ikke tidligere taget stilling til omkostningerne til opbygning af et nyt øvelsesareal. Et areal i eget regi vurderes afgørende nødvendigt for at man kan realisere en række forudsatte effektiviseringer.

 Øvelsesaktiviteterne skal flyttes fra den nuværende placering på [adresse] pga. nærheden til Det ny Universitetshospital. Grunden er forudsat solgt som led i finansieringen af renovering af brandhaner i [adresse], ny hovedlokalitet m.v.

 Til finansiering af anlægsudgifter på op til 45 mio. kr. foreslås optaget en driftsfinansieret anlægsinvestering i Ejendomme, på 37 mio. kr.

 Der er forudsat en efterfølgende prioritering i forhold til mulige bygningsmæssige løsninger, på baggrund af projekteringsarbejdet. Borgmesterens Afdeling deltager i dette arbejde.

 Herudover behandles forhold vedr. huslejeindtægtskrav.

### Indstilling

Det indstilles til [adresse]:

 At 1)    Nærmere disponering og projektering af til- og ombygninger samt nyt øvelsesareal på [adresse] igangsættes med henblik på realisering.

 At 2)    Der på sektor 2.53, Bygninger, meddeles projekteringsbevilling på 4,9 mio. kr. i 2018. Projekteringsbevillingen finansieres fra rådighedsbeløbet, jf. at-punkt 3.

 At 3)    Der optages et rådighedsbeløb på udgiftsrammen på 37 mio. kr. for til- og ombygningerne samt nyt øvelsesareal. Rådighedsbeløbet finansieres som en driftsfinansieret anlægsinvestering i Ejendomme på 1,89 mio.kr. årligt i 30 år.

 At 4)    Teknik og Miljø arbejder aktivt for, at anlægsrammen ikke udnyttes fuldt ud.

 At 5)    Huslejekravet for sektor 2.51 Ejendomme vedr. Bautavej 1 reduceres med i alt 4,2 mio. kr. i 2018 vedr. både 2017 og 2018 og med 1 mio. kr. i 2019.

### Sagens forløb

22-02-2018 Borgmesterens Afdeling påtegning
Fremsendes til Magistraten.

 Borgmesterens Afdeling bemærker, at der er flere vigtige opmærksomhedspunkter i indstillingen.

 For det første foreslås merudgiften til indretningen af [adresse] finansieret som et driftsfinansieret anlæg over 30 år. Årsagen hertil er manglende vurderinger med hensyn til anlægsudgifter, som forklaret i indstillingen. Det betyder, at der tages 1,89 mio. kroner årligt fra vedligeholdelsen af [adresse] bygninger. Det juridiske responsum fra advokatfirmaet Horten sandsynliggør for det andet, at [adresse] er berettiget til at indregne omkostninger til ombygning af [adresse] i huslejen for Østjyllands Brandvæsen. Derved ville de øvrige kommuner i selskabet komme til at finansiere deres andele af omkostningen, hvorved [adresse] kunne spare 0,4 mio. kr. årligt. Det er dog Teknik og Miljøs vurdering, at [adresse] af hensyn til baggrunden for samarbejdet med de andre kommuner bør afholde den fulde udgift.

 For det tredje beskrives i indstillingen, at der frem til midt i 2019, hvor Østjyllands Brandvæsen flytter ind, mangler en medfinansiering af driftsudgifter vedr. ejendommen på [adresse] 1. Der foreslås derfor en nedsættelse af huslejekravet for [adresse] med 2,1 mio. kroner årligt for 2017 og 2018 og 1,0 mio. kroner i 2019. I budgetperioden er der derfor tale om en samlet kassefinansiering på 5,2 mio. kr. og dermed en tilsvarende forværring af den samlede økonomi. Borgmesterens Afdeling gør opmærksom på, at det ikke er sædvanlig procedure, når der på den måde foreslås en budgetændring til sektor 2.51 Ejendomme.

 Endelig bemærkes for det fjerde, at økonomien for Østjyllands Brandvæsen nu belastes med yderligere 2 mio. kroner årligt til vedligeholdelse af øvelsesterrænet. Det skal ses i sammenhæng med tidligere byrådsbeslutninger om at søge selskabets budget for 2019 og frem tilpasset til den ramme som Teknik og Miljø har til finansiering af selskabet. Forudsætningen herfor er, at driften af Østjyllands Brandvæsen kan effektiviseres over de kommende år.
 26-02-2018 Magistraten
Fremsendes til [adresse] med bemærkning, at Magistraten i mødet den 26. februar 2018 anbefaler, at byrådet tiltræder Magistratsafdelingen for Teknik og Miljøs indstilling af 19. februar 2018.

 Rådmand Alma Mogensen og rådmand Esben Eriksen tog forbehold.

 14-03-2018 [adresse]
Sagens behandling blev udsat  i byrådets møde den 14. marts 2018.
 04-04-2018 [adresse]
Fremsendes til Teknisk Udvalg til behandling i henhold til beslutning i byrådets møde den 4. april 2018.
 16-04-2018 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Verner Bech var forhindret i at deltage i udvalgets behandling af sagen.
 02-05-2018 Aarhus Byråd
Beslutning ikke frigivet